Ιωάννης του Γκλώστερ

Ο Ιωάννης του Γκλόστερ ή του Πόντεφρακτ, αγγλ.: John of Gloucester / of Pontefract, (π. 1468 - π. 1499 βάσει ιστορικής υπόθεσης) από τον Οίκο της Υόρκης ήταν νόθος γιος του βασιλιά Ριχάρδου Γ' της Αγγλίας. Ο Iωάννης ονομάζεται έτσι, επειδή ο πατέρας του ήταν δούκας του Γκλώστερ τη στιγμή της γέννησής του. Ο πατέρας του τον διόρισε λοχαγό του Καλαί, θέση που έχασε μετά το τέλος τού πατέρα του. Φαίνεται ότι κρατήθηκε υπό κράτηση κάποια στιγμή κατά τη διάρκεια της βασιλείας του Ερρίκου Ζ΄ και μπορεί να εκτελέστηκε γύρω στο 1499.

 Πρώιμη ζωή 
Η ταυτότητα της μητέρας του Ιωάννη δεν είναι γνωστή, ούτε η ημερομηνία γέννησής του. Ωστόσο αφού η Αικατερίνη, το άλλο νόθο τέκνο τού Ριχάρδου Γ΄, ήταν αρκετά μεγάλη για να παντρευτεί το 1484 και αφού ο Ιωάννης ήταν αρκετά μεγάλος για να ονομαστεί ιππότης τον Σεπτέμβριο του 1483 στο Γιορκ Μίνστερ (όταν ο ετεροθαλής αδελφός του Εδουάρδος, ο μοναδικός νόμιμος κληρονόμος του Ριχάρδου Γ΄, έγινε πρίγκιπας της Ουαλίας) και για να γίνει λοχαγός του Καλαί τον Μάρτιο του 1485, οι περισσότεροι ιστορικοί συμφωνούν ότι αυτά τα δύο παιδιά γεννήθηκαν κατά την εφηβεία του Ριχάρδου Γ΄.  Baldwin David, Richard III, 2012, p. 42 Δεν υπάρχει ίχνος απιστίας από την πλευρά του Ριχάρδου Γ΄ μετά τον γάμο του το 1472, όταν ήταν γύρω στα 20 Kendall, P.M., Richard III, 1955, p. 387

Ο δρ. Άσντοουν Χιλ προτείνει ότι ο Ιωάννης ως νεογνό συνελήφθη κατά τη διάρκεια της πρώτης ατομικής αποστολής του Ριχάρδου στις ανατολικές κομητείες το καλοκαίρι του 1467, μετά από πρόσκληση του Ιωάννη Χάουαρντ και ότι το αγόρι γεννήθηκε το 1468 και πήρε το όνομά του από τον φίλο και υποστηρικτή του. Ο ίδιος ο Ριχάρδος σημειώνει ότι ο Ιωάννης ήταν ακόμη ανήλικος (δεν ήταν ακόμη 21 ετών), όταν εξέδωσε το βασιλικό δίπλωμα ανάθεσης, διορίζοντάς τον λοχαγό του Καλαί στις 11 Μαρτίου 1485, πιθανώς στα 17α γενέθλιά του. 

Μία διαταγή που αναφέρεται στον διορισμό του ως λοχαγού τού Καλαί τον αποκαλεί «Ιωάννη ντε Πάουντφρεϊτ Νόθο». Rosemary Horrox and P. W. Hammond, eds., British Library Harleian Manuscript 433 (Richard III Society, 1979), vol. I, p. 271. Εξαιτίας αυτού, έχει προταθεί ότι γεννήθηκε στο Πόντεφρακτ. Michael Hicks, Anne Neville (Tempus Publishing, 2007), p. 157. Ο Mάικλ Χικς έχει προτείνει ότι η μητέρα του Ιωάννη ήταν η Aλίκη Μπουργκ, στην οποία χορηγήθηκε πρόσοδος 20 λιρών, όταν ο Ριχάρδος Γ΄ ήταν στο Πόντεφρακτ την 1η Μαρτίου 1474. Η επιχορήγηση αναφέρεται ότι έγινε για «ορισμένους ειδικούς λόγους και αιτίες». Hicks, p. 157. Μία άλλη υποψήφια είναι η Κάθριν Χάουτ, την οποία είχε προτείνει η Ρόζμαρυ Χόροξ, που ήταν ερωμένη του Rιχάρδου Γ΄ και πιθανώς μητέρα της νόθης κόρης του Ριχάρδου Γ΄ Αικατερίνης, η οποία παντρεύτηκε τον Γουίλιαμ Χέρμπερτ, 2ο κόμη του Πέμπροκ. Η Χόροξ σημειώνει ότι ο Ριχάρδος Γ΄ χορήγησε στην Κάθριν Χάουτ πρόσοδο πέντε λιρών το 1477. Richard III: A Study in Service (Cambridge University Press, 1991), p. 81. Άγνωστο ωστόσο, αν η Αικατερίνη και ο Ιωάννης είχαν την ίδια μητέρα. Ήταν και οι δύο ετεροθαλή αδέλφια του Εδουάρδου του Μίντλενχαμ πρίγκιπα της Ουαλίας.

 Σταδιοδρομία 
Ο Ιωάννης ήταν ένα από τα δύο πρόσωπα που ανακηρύχθηκαν ιππότες στις 8 Σεπτεμβρίου 1483 στην Υόρκη κατά τη διάρκεια των εορτασμών, κατά τις οποίες ο ετεροθαλής αδελφός του Εδουάρδος του Mίντλχαμ έγινε πρίγκιπας της Ουαλίας. Richard III by Charles Ross (Univ. of California Press, 1981) pgs. 150-151

Ο Ιωάννης είναι γνωστό ότι βρισκόταν στο Καλαί τον Νοέμβριο του 1484 και διορίστηκε επίσημα λοχαγός του Καλαί από τον πατέρα του στις 11 Μαρτίου 1485. Στην επιστολή διορισμού του, ο Ριχάρδος τον αναφέρει ως «αγαπητό μας νόθο γιο». Το δίπλωμα που διόριζε τον Ιωάννη, του έδινε όλες τις απαραίτητες εξουσίες για τη θέση του, εκτός από το διορισμό αξιωματικών, τον οποίο επιφύλασσε όταν θα έκλεινε τα 21. Δεν δείχνει πόσο κοντά στα 21 ήταν. Ένα ένταλμα με ημερομηνία 9 Μαρτίου 1485 για παράδοση ρούχων στον «λόρδο Νόθο» πιθανώς αναφέρεται στον Ιωάννη. Peter Hammond, "The Illegitimate Children of Richard III" in Richard III: Crown and People (Richard III Society, 1985), pp. 18-19.

 Υπό τον Ερρίκο Ζ' 
Αφού ο Ριχάρδος σκοτώθηκε στη μάχη του Μπόσγουορθ Φιλντ (22 Αυγούστου 1485), ο Ερρίκος Ζ' απομάκρυνε τον Ιωάννη από τη θέση του λοχαγού του Καλαί, αλλά δεν τον καταδίωξε περαιτέρω και την 1η Μαρτίου 1486 του χορήγησε ετήσιο εισόδημα 20 λιρών στερλινών. W. Campbell, ed., Materials for the History of the Reign of Henry VII (Rolls Series: 1873), vol. I, p. 328.

Στην ομολογία του ο Πέρκιν Γουόρμπεκ δήλωσε, ότι όταν άρχισε να υποδύεται τον Ριχάρδο, δούκα της Υόρκης, το 1491, «ο νόθος γιος του βασιλιά Ριχάρδου βρισκόταν στα χέρια του βασιλιά της Αγγλίας». D. M. Kleyn, Richard of England (Kensal Press, 1990), p. 206. Τον 17ο αι. ένας πρώιμος υπερασπιστής του Ριχάρδου Γ', ο Τζορτζ Μπακ, ισχυρίστηκε ότι περίπου την εποχή των εκτελέσεων του Γουόρμπεκ και του Εδουάρδου κόμη του Γουόργουικ, το 1499, «υπήρχε ένας γιός του βασιλιά Ριχάρδου Γ' που τον ξέκαναν κρυφά, αφού είχε κρατηθεί πολύ πριν στη φυλακή». Ο Μπακ, ο οποίος δεν προσδιορίζει τον Ιωάννη με το όνομά του, ισχυρίζεται ότι εκείνος εκτελέστηκε, για να τον αποτρέψουν από το να πέσει στα χέρια ορισμένων Ιρλανδών, που ήθελαν να τον κάνουν αρχηγό ή πρίγκιπά τους. Arthur Noel Kincaid, ed., The History of King Richard the Third by Sir George Buck, Master of the Revels (Alan Sutton, 1979), pp. 170, 212. Δεν υπάρχουν άλλες πηγές για την εκτέλεση του Ιωάννη.

 Πηγές 

 Εξωτερικοί σύνδεσμοι 

 Ένα άρθρο για τα φυσικά παιδιά του Richard III
Κατηγορία:Οίκος της Υόρκης